Sportforum Hohenschönhausen

Sportforum Hohenschönhausen er et idrettsanlegg i Alt-Hohenschönhausen i bydelen Lichtenberg i Berlin. Sportforum har anlegg for et stort antall sommer- og vinteridretter. Det er Europas største sports- og treningssentrum, dekker et område på i alt 550 dekar, og huser ca. 30 ulike sportsklubber. De første anleggene ble åpnet i 1954. I tillegg til de ulike arenaer og idrettsanlegg holder idrettsstudiene på Humboldt-universitetet til på området, med ca. 500 studenter. Anlegget Sportforum består i dag av en rekke konkurransearenaer og treningsanlegg. En oversikt er gitt nedenfor. I tillegg til disse arenaene finnes det en rekke mindre treningsrom for bl.a. vekttrennig. Utendørsarenaer og treningsbaner Fotballstadion med 1 700 sitteplasser og 10 300 ståplasser. Gressbane på 72 m x 110 m. Friidrettsanlegg med 400 meters løpebane (8 felt) og gressbane på 75 m x 100 m, samt anlegg for kast- og hoppøvelser. Kastanlegg med kastområder på hhv 75 m x 110 m og 50 m x 60 m, samt et spydkast-tilløp på 6 m x 32 m. Rulleskøytebane, 300 m asfaltert med doserte svinger. Sykkel og rulleskøyteløype, 800 meter asfaltert. Grusbane, 55 m x 95 m med flomlys. 2 kunstgressbaner med flomlys, 60 m x 90 m og 50 m x 75 m. 3 gressbaner, 70 m x 95 m, 72,5 m x 110 m og 110 m x 120 m. Innendørsarenaer og treningshaller Groß-Sporthalle med 1 700 sitteplasser og en maks. kapasitet på 4 000 tilskuere. Banestørrelse 30 m x 64 m. 2 judohaller med hallstørrelse 5 m x 40 m. Volleyballhall med 199 sitteplasser. 2 fektehaller på hhv 20 m x 25 m og 10 m x 35 m. Turnhall for damer, 21 m x 60 m, fullt utstyrt. Turnhall for menn, 17 m x 51 m, fullt utstyrt. Friidrettshall, 60 m x 135 m med tartandekke, 200 m rundbane med 4 felt, 100 m sprintbane med 6 felt, lengdegrop samt anlegg for høyde og stavsprang. Lilli-Hennoch-Halle, treningshall for kastøvelser. Ballspillhall, 40 m x 36 m. Boksehall, 18 m x 18 m. Skyteanlegg, 6 skytebaner (10 m). Bueskytterhall, 21 m x 50 m. Høydetreningshall, 36 m x 64 m. Svømmehall, 50 meters basseng med 8 baner og eget stupanlegg (opp til 10 m). Motstrømsbasseng og andre mindre basseng. Ishaller Hurtigløpshall, 400 m rundbane og tilskuerkapasitet på 3 700 (hvorav 2 000 er sitteplasser). Wellblechpalast, 30 m x 60 m isflate. Hjemmebane for Eisbären Berlin 1 573 sitteplasser og 3 112 ståplasser. Treningshall, 30 m x 60 m isflate. Skøytebanen I 1962 ble Øst-Tysklands første kunstfrosne 400-metersbane åpna på Sportforum. Fram til 1975 ble alle østtyske mesterskap arrangert på banen. De siste stevnene på denne banen ble avholdt i 1984; etter at det var gjort vedtak om å erstatte den med en skøytehall som skulle gjøre østtyske løpere forberedt foran OL i 1988, som skulle gå innendørs i Calgary. I løpet av 1985 og 1986 kom taket på plass, og det ble arrangert noen testløp den sesongen. I løpet av 1987 ble det også satt opp vegger rundt banen, og i november samme år ble den nye banen åpnet som den første innendørs 400-metersbane i verden – én dag før Thialf i Heerenveen. På grunn av manglende klimaanlegg, ble ikke Sportforum noen verdensrekordbane i samme grad som i Heerenveen og Calgary. I 1997 ble det installert et nytt klimaanlegg, som umiddelbart resulterte i bedre forhold. Under verdenscupløpene i november 1997 ble den første verdensrekorden satt på Sportforum, da nederlenderen Ids Postma gikk 1500 m på 1.49,81. Foran VM enkeltdistanser i 2003 ble tribunekapasiteten kraftig utvidet. I dag har hallen 3 700 tilskuerplasser, hvorav 2 000 er sitteplasser. I tillegg til 400-metersbanen er det i hallen også en short-track-bane på indre bane. Fotballstadion Sportforum Hohenschönhausen er hjemmebane for BFC Dynamo. Arenaen har 2 000 sitteplasser og 10 000 ståplasser. Stadionet ble renovert i 2005/06 for å møte sikkerhetskrav for bruk i de øverste divisjonene. Referanser Eksterne lenker (de) Offisielt nettsted (en) Sportforum Hohenschönhausen – kategori av bilder, video eller lyd på Commons (en) Sportforum Hohenschönhausen – galleri av bilder, video eller lyd på Commons Landes Sportbund Berlin, Berliner Sportstätten (en) Sportforum Hohenschönhausen – Profil og resultatoversikt på SpeedSkatingNews.info. Profil og resultatoversikt på SpeedSkatingStats.com en nl